joelniklaus/EU_Wikipedias huggingface dataset:
Peltosaaren koulu

Peltosaaren koulu on koulu Riihimäen Peltosaaressa. Koulussa toimivat peruskoululuokat 1-5 ja sen alaisuudessa on myös esikoululuokkia. Koulussa tarjotaan myös opetusta kehitysvammaisille sekä valmistavaa opetusta maahanmuuttajille. Oppilaita on 220. Alkuperäinen koulurakennus on nykyisin poissa koulukäytöstä sisäilmaongelmien takia ja koulutoiminta on siirretty väistötiloihin Kalevantaloon.

Historia 
Peltosaaren koulun alkuperäisen koulurakennuksen on suunnitellut arkkitehti Osmo Sipari ja se valmistui vuonna 1977 Koulussa on järjestetty perusopetusta valmistumisestaan lähtien ja se on toiminut koko olemassaolonsa ajan alakouluna. Koulurakennuksen yhteydessä oli myös laaja piha-alue liikuntakenttineen.

Peltosaaren koulussa otettiin käyttöön älytaulut ja tablet-laitteet opetuksessa vuonna 2015. Koulun toimintakulttuurin keskeinen ajatus on inklusiivinen työote. Peltosaaren koulu on saanut CoE (Center of Excellence) -tunnustuksen tekemästään työstä opetusteknologian avulla. Tunnustuksen perusteina on opetusteknologian monipuolinen ja mielikuvituksellinen käyttö opetuksessa.

Peltosaaren koulun ensimmäinen rehtori oli Hannu Huotari. Tunnettuja koulun entisiä oppilaita ovat mm. jääkiekkoilija Janne Lahti sekä näyttelijänä ja televisiojuontajana uraa luonut Joes Teka.

Toukokuussa 2018 Peltosaaren koululla järjestettiin Lähiöfest-tapahtuma.

Peltosaaren koulun alkuperäisessä rakennuksessa on ollut sisäilmaongelmia, joihin ei löydetty syytä. Tästä syystä Peltosaaren koulu on toiminut väistötiloissa Kalevantalolla syksystä 2019 lähtien. Vanhaa koulurakennusta odottaa purkaminen. Koulun kohtalo nosti suurta keskustelua mm. Riihimäen kaupunginvaltuustossa syksyllä 2018.  

Lokakuussa 2020 vanhassa koulurakennuksessa järjestettiin tilojen tyhjennys, jossa koulusta sai tulla hakemaan tavaraa veloituksetta. Tilaisuudesta perittiin kuitenkin sisäänpääsymaksu, jonka tuotot käytetään oppilaiden hyväksi. Tarjolla oli mm. askartelutarvikkeita, paperia, kirjoja, toimistokalusteita, tuoleja, pöytiä, pienkoneita ja pianoja. Kyseisiä tavaroita ei voitu siirtää nykyisiin väistötiloihin sisäilmaongelmien vuoksi. Arvokkaimmat tavarat myytiin Kiertonetin kautta.

Lähteet 

Riihimäen oppilaitokset
Suomen peruskoulut
Hans Rausing

Hans Rausing, KBE (25. maaliskuuta 1926 Göteborg – 30. elokuuta 2019 Wadhurst, East Sussex, Englanti) oli Isossa-Britanniassa asunut ruotsalainen liikemies. Hän teki omaisuutensa perittyään Tetra Pakin, isänsä Ruben Rausingin perustaman ja maailman suurimman ruokapakkausalan yrityksen.

Varhainen elämä
Rausing syntyi Göteborgissa vuonna 1926 Ruben Rausingin ja hänen vaimonsa Elisabethin (o.s. Varenius) toisena lapsena. Rausingillä oli kaksi veljeä, Gad ja Sven.

Yksityiselämä
Hans Rausingilla ja hänen vaimollaan Märit Rausingilla on kaksi tytärtä, Lisbet ja Sigrid, sekä yksi poika, Hans Kristian Rausing.

Vuosina 2001–2012 Rausing ja hänen perheensä lahjoittivat 886 000 £ Britannian Konservatiivipuolueelle.

Rausing oli Yhdistyneen kuningaskunnan asukas vuodesta 1982 kuolemaansa asti.  Hän asui kuollessaan 30. elokuuta 2019 Wadhurstissa, East Sussexissä.

Lähteet 

Ruotsalaiset miljardöörit
Brittiläiset miljardöörit
Ruotsalaiset liikemiehet
Vuonna 1926 syntyneet
Vuonna 2019 kuolleet
Täytyy uskaltaa (Kirkan albumi)

Täytyy uskaltaa on suomalaislaulaja Kirkan vuonna 1983 julkaistu albumi. Se oli Kirkan ensimmäinen albumi kymmeneen vuoteen, joka saavutti listasijoituksen. Albumi nousi sijalle 28 ja pysyi listalla viiden viikon ajan.

Täytyy uskaltaa oli Kirkan toinen albumi, jonka julkaisi CBS. Iskelmälliseen Kirka-albumiin (1981) verrattuna Kirka piti Täytyy uskaltaa levyä askeleena parempaan suuntaan. Hänen mukaansa albumin tekoon liittyi kuitenkin ”musiikillisia taisteluja”. Nimikappale ”Täytyy uskaltaa” oli yksi kolmesta kappaleesta, joilla Kirka osallistui vuoden 1983 euroviisukarsintaan. Kappale sijoittui kilpailun toiseksi. 

Albumi julkaistiin alun perin vinyylilevynä ja C-kasettina. CD:nä se julkaistiin ensimmäisen kerran vuonna 1994 yhdessä alun perin vuonna 1981 ilmestyneen Kirka-albumin kanssa. Seuraavat CD-versiot julkaistiin vuosina 1999 ja 2007. Jälkimmäisessä on erilainen kansi kuin alkuperäisessä albumissa.

Kappaleet 

 A-puoli 
 
 
 
 
 
 

 B-puoli

Listasijoitukset

Singlet

Kokoonpano 
Harri Sutinen / MTV-studiot – äänitys
Henrik Schütt – valokuvat
Jukka N. – layout

Kappaleet ”Lauantai on yhtä rautaa”, ”Hetken unta vain”, ”Kuulin mä kadulla sen”, ”Vain savu jää”, ”Täytyy uskaltaa”, ”Seis – nimeen rakkauden”, ”Viikon verran sankareina” ja ”Lapsenmieli”:

 Kassu Halonen – kosketinsoittimet, sovitukset
 Janne Louhivuori – kitarat
 Pekka Helin – bassokitarat
 Kari Miettinen – rummut
 Vesa Aaltonen – lyömäsoittimet
 Pave Maijanen, Kalle Fält, Marjo-Riitta Kervinen ja Maarit Hurmerinta – kuoro
 Dan Tigerstedt – miksaus (Takomo-studio)Kappaleet ”Kaupungin yö”, ”Nyt menee kaikki hienommin”, ”Tuhanteen aamuun” ja ”Abrakadabra”''':

 Antti Hyvärinen – kosketinsoittimet, sovitukset
 Kari Kuusamo – kosketinsoittimet
 Kari Litmanen – kosketinsoittimet
 Juha Björninen – kitarat
 Pekka Helin – bassokitarat
 Tapani Ikonen – rummut
 Pave Maijanen, Martti Metsäketo ja Marjo-Riitta Kervinen – kuoro
 Harri Sutinen – miksaus (MTV-studiot)

Painokset

Lähteet 

Kirkan albumit
Vuoden 1983 albumit
Aito Hitti

Aito Hitti oli Nelonen Median omistama radiokanava. Kanavan musiikkiprofiili koostui pop- ja rockmusiikista. Kanava kuului Pohjanmaalla, Keski- ja Etelä-Pohjanmaalla, Kainuussa sekä Etelä- ja Pohjois-Savossa.

Historia 
Aito Hitti-radioiden toiminta alkoi 1. syyskuuta 2016 Kevyt Kanavan irtauduttua yhteistyöstä Bauer Median kanssa. Tätä ennen taajuuksilla oli toiminut Kainuussa Radio 888 ja muilla lähetysalueilla paikalliset Radio Cityt. Kanavan aloittaessa raskain rock jätettiin pois ohjelmistosta. Alkuvaiheessa paikalliset Aito Hitit lähettivät kukin omaa ohjelmistoaan, mutta sittemmin kanavien ohjelmistoa yhdenmukaistettiin. Elokuussa 2019 Sanoma Media Finland ilmoitti ostavansa Kevyt Kanavan. Kaupan seurauksena Aito Hitit siirtyivät Sanoman omistukseen 2.9.2019. Sanoma lopetti kanavan vuoden 2019 lopussa, ja suurimmalla osalla sen taajuuksista aloitti HitMix.

Ohjelmisto 
Kanavan ohjelmisto koostui juonnetusta lähetyksestä sekä pop- ja rockmusiikista. Arkisin juontajavuorot olivat klo 06:30-10:00, 10:00-14:00 ja 14:00-18:00, lauantaisin puolestaan klo 08:00-11:00 ja 11:00-14:00. Kullakin alueella lähetettiin arkipäivisin paikallista ohjelmaa 20 minuutin jaksoissa klo 09:20, 11:20, 13:20, 15:20 ja 17:20.

Kanavat 
 Aito Hitti Pohjanmaa (ent. Radio City Pohjanmaa)
 Aito Hitti Botnia (ent. Radio City Botnia)
 Aito Hitti Oikea Asema (ent. Radio City Savo, Pohjois-Savo)
 Aito Hitti Etelä-Savo (ent. Radio City Etelä-Savo)
 Aito Hitti Kainuu (ent. Radio 888)

Juontajat 
 Jyrki Yliniemi
 Mika Kuha
 Hanna Hahl

Lähteet 

Nelonen Median radiokanavat
Vuonna 2016 perustetut radioasemat
Leirikirkko (Lappeenranta)

Leirikirkko oli Lappeenrannassa nykyisen Leirin kaupunginosan alueella sijainnut venäläisten joukkojen ortodoksinen sotilaskirkko joka valmistui 1904. Kirkko jäi käyttämättömäksi Suomen itsenäistyttyä ja se purettiin 1921. 

Vuonna 1901 rakennettiin Lappeenrannassa kesäleirejään pitäneelle suomenmaalaiselle tarkka-ampujaprikaatille pieni puukirkko leirikentän ja Lappeenrannan kasarmialueen väliin. Vuonna 1903 Suomen kenraalikuvernööri Nikolai Bobrikov kävi tarkastusmatkalla Lappeenrannassa. Hänen mielestään vaatimaton kirkko ei sopinut Venäjän keisarikunnan arvolle ja niinpä hän määräsi rakentamaan tilalle uuden, isomman kirkon. Entinen leirikirkko purettiin ja uuden kirkon rakennustyöt alkoivat toukokuussa 1903. Leirikirkko vihittiin käyttöön 17. kesäkuuta 1904. Kirkon suunnitteli sotilasinsinööri M. Redjko ja sen kullatut sipulikupolit lahjoitti lappeenrantalainen kauppias Ivan Wolkoff. Kirkko oli Venäjän valtakunnan ja armeijan suojeluspyhimyksen Pyhän Nikolaoksen nimikkokirkko ja kirkkosalissa oli tilaa noin 400 henkilölle. Kirkko oli sitten venäläisen sotaväen leirikirkkona kesäleirien aikoina. 

Suomen itsenäistyttyä kirkko jäi pois käytöstä ja siirtyi valtiolle. Osa kirkon ikoneista siirrettiin Linnoituksen alueella sijainneeseen ortodoksiseen kirkkoon. Kirkko rappeutui ja joutui venäläisen vallan symbolina ilkivallan kohteeksi. Kirkon purkamisesta alettiin keskustella kesällä 1919 ja se myytiin lopulta huutokaupalla purettavaksi heinäkuussa 1921. Huutokaupassa korkeimman tarjouksen teki kenkätehtailija Pekka Kinnunen. 

Leirikirkon entiselle sijaintipaikalle on pystytetty 1978 Lappeenrannan ortodoksisen seurakunnan toimesta puinen ortodoksinen risti Leirikadun päähän Lappeenrannan vanhan urheilukentän ja Helsingintien väliselle alueelle.

Lähteet

Aiheesta muualla 
 Leirikirkon torni kaatuu purkutöiden aikana, valokuva vuodelta 1920. Lappeenrannan museot, kuva-arkisto (Finna)

Suomen ortodoksiset kirkkorakennukset
Suomen entiset kirkkorakennukset
Lappeenrannan kirkkorakennukset
Louis-Alexandre Brière de l’Isle

Louis-Alexandre Brière de l’Isle (4. kesäkuuta 1827 Le François, Martinique – 19. kesäkuuta 1896 Saint-Leu-Taverny, Seine-et-Oise) oli ranskalainen sotilas, joka toimi Senegalin kuvernöörinä ja Ranskan joukkojen komentajana Kiinan–Ranskan sodassa.

Brière de l’Isle syntyi sokeriplantaasin omistajan perheeseen. Hän valmistui Saint-Cyrin sotakoulusta vuonna 1847, palveli Indokiinassa ja haavoittui Saksan–Ranskan sodassa vuonna 1870.

Brière de l’Isle toimi Senegalin kuvernöörinä vuosina 1876–1881. Hän ryhtyi jatkamaan Louis Faidherben 1850-luvulla aloittamaa Länsi-Sudanin valloitusta, jonka perustana oli rautatien rakentaminen Dakarin ja Saint-Louisin sekä Senegal- ja Nigerjokien välille. Brière de l’Isle vahvisti Ranskan asemia Senegalissa, valmistautui tukulorivaltakunnan valloitukseen ja lähetti Gustave Borgnis-Desbordesin valtaamaan Bamakoa. Länsi-Sudanin lopullinen alistaminen tapahtui vasta hänen jälkeensä.

Prikaatikenraaliksi ylennetty Brière de l’Isle nimitettiin syyskuussa 1884 Charles-Théodore Millotin seuraajaksi Ranskan joukkojen komentajana Kiinan–Ranskan sodassa. Hänet ylennettiin divisioonakenraaliksi tammikuussa 1885. Tonkinissa käydyssä sodassa ranskalaiset joutuivat piiritetyiksi Lạng Sơnissa, mikä johti poliittiseen kriisiin ja Jules Ferryn hallituksen kaatumiseen. Brière de l’Isle palasi Ranskaan lokakuussa 1885.

Lähteet

Ranskalaiset kenraalit
Siirtomaajohtajat
Ranskan Länsi-Afrikka
Senegalin historia
Vuonna 1827 syntyneet
Vuonna 1896 kuolleet
Roseanne Park

Roseanne Park, tunnettu taiteilijanimellä Rosé (, s. 11. helmikuuta 1997 Auckland, Uusi-Seelanti) on eteläkorealais-uusiseelantilainen laulaja ja näyttelijä. Rosé on syntynyt Uudessa-Seelannissa ja muuttanut seitsemänvuotiaana korealaisten vanhempiensa mukana Australiaan. 15-vuotiaana Rosé muutti Etelä-Koreaan. Hän on kuulunut tyttöbändiin Blackpink vuodesta 2016 alkaen. Rosé aloitti soolouransa debyyttialbumillaan R maaliskuussa 2021.

Rosén sooloalbumi R on myynyt platinan verran Etelä-Koreassa Gaonin listan mukaan.

Diskografia 
 R (2021)

Filmografia 
 2017 -  King of Mask Singer
2017 - Fantastic Duo 2

Lähteet 

Blackpink
Eteläkorealaiset laulajat
Vuonna 1997 syntyneet
Elävät henkilöt
Uusiseelantilaiset laulajat
Turun ruotsalainen seurakunta

Turun ruotsalainen seurakunta () on ruotsinkielinen seurakunta Varsinais-Suomessa, Turun kaupungissa. Seurakunta kuuluu Porvoon hiippakunnassa Turunmaan rovastikuntaan ja on osa Turun ja Kaarinan seurakuntayhtymää. Kirkkoherrana toimii Mia Bäck. Vuonna 2018 seurakunnassa oli 9 134 jäsentä.

Lähteet 

Porvoon hiippakunnan seurakunnat
Turun seurakunnat
Turun tuomiokirkkoseurakunta

Turun tuomiokirkkoseurakunta on seurakunta Varsinais-Suomessa, Turkun kaupungissa. Seurakunta kuuluu Turun arkkihiippakunnassa Tuomiorovastikuntaan ja on osa Turun ja Kaarinan seurakuntayhtymää. Tuomiorovastina toimii  Aulikki Mäkinen. Vuonna 2018 seurakunnassa oli 13 812 jäsentä.

Lähteet 

Turun seurakunnat
Turun arkkihiippakunnan seurakunnat
Turun Mikaelinseurakunta

Turun Mikaelinseurakunta on seurakunta Varsinais-Suomessa, Turkun kaupungissa. Seurakunta kuuluu Turun arkkihiippakunnassa Tuomiorovastikuntaan ja on osa Turun ja Kaarinan seurakuntayhtymää. Kirkkoherrana toimii  Jouni Lehikoinen. Vuonna 2018 seurakunnassa oli 20 182 jäsentä.

Lähteet 

Turun seurakunnat
Turun arkkihiippakunnan seurakunnat
Ansu Fati

Anssumane ”Ansu” Fati Vieira (s. 31. lokakuuta 2002 Bissau, Guinea-Bissau) on espanjalainen jalkapalloilija, joka edustaa espanjalaista Barcelonaa. Hän kuuluu myös Espanjan alle 21-vuotiaiden maajoukkueeseen. Fati on pelipaikaltaan vasen laitahyökkääjä.

Myös Ansu Fatin veljet Braima Fati ja Miguel Fati ovat jalkapalloilijoita.

Ura 
Fati teki debyyttinsä Barcelonan edustusjoukkueessa 25. elokuuta 2019 La Ligan ottelussa Betisiä vastaan. Hän tuli kentälle 77. minuutilla Carles Pérezin tilalle. Fati oli debytoidessaan 16 vuoden ja 298 päivän ikäinen ja hänestä tuli Barcelonan kaikkien aikojen toiseksi nuorin debytoija Vicente Martinezin jälkeen.

Fati teki ensimmäisen maalinsa Barcelonan edustusjoukkueessa La Ligan ottelussa Osasunaa vastaan 31. elokuuta 2019 ollessaan 16 vuoden ja 304 päivän ikäinen. Täten hänestä tuli Barcelonan kaikkien aikojen nuorin La Liga -ottelussa maalin tehnyt pelaaja.

14. syyskuuta 2019 La Ligan ottelussa Valenciaa vastaan Fati teki yhden maalin ja antoi yhden maalisyötön. Hyvän esityksen johdosta arvostettu radiokanava RAC1 valitsi hänet ottelun parhaaksi pelaajaksi.

Mestarien liigassa Fati pääsi kentälle syyskuussa 2019 Borussia Dortmundia ja marraskuussa 2019 Slavia Prahaa vastaan. Joulukuussa alkulohkon päätöskierroksen vierasottelussa Interiä vastaan Fati tuli vaihtopelaajana kentälle 85. minuutilla ja teki minuutti myöhemmin Barcelonan 1–2-voittomaalin. Hänestä tuli 17 vuoden ja 40 päivän ikäisenä Mestarien liigan nuorin maalintekijä.

Maajoukkue 

Fati on pelannut Espanjan alle 21-vuotiaiden maajoukkueessa kaksi ottelua, lokakuussa 2019 Montenegroa ja marraskuussa 2019 Makedoniaa vastaan. Molemmissa hän aloitti vaihtopelaajana.

Tunnustukset 

Fati sijoittui vuoden 2019 Golden Boy -palkintoäänestyksessä kuudenneksi. Palkinto jaetaan vuosittain vuoden parhaalle Euroopassa pelaavalle alle 21-vuotiaalle jalkapalloilijalle.

Lähteet

Aiheesta muualla 

Espanjalaiset jalkapalloilijat
Vuonna 2002 syntyneet
Elävät henkilöt
Turun Henrikinseurakunta

Turun Henrikinseurakunta on seurakunta Varsinais-Suomessa, Turun kaupungissa. Seurakunta kuuluu Turun arkkihiippakunnassa Tuomiorovastikuntaan ja on osa Turun ja Kaarinan seurakuntayhtymää. Vuonna 2018 seurakunnassa oli 14 809 jäsentä.

Lähteet 

Turun seurakunnat
Turun arkkihiippakunnan seurakunnat
Turun Martinseurakunta

Turun Martinseurakunta on seurakunta Varsinais-Suomessa, Turkun kaupungissa. Seurakunta kuuluu Turun arkkihiippakunnassa Tuomiorovastikuntaan ja on osa Turun ja Kaarinan seurakuntayhtymää. Kirkkoherrana toimii Tuomo Norvasuo. Vuonna 2018 seurakunnassa oli 19 525 jäsentä.

Lähteet 

Turun seurakunnat
Turun arkkihiippakunnan seurakunnat
Turun Katariinanseurakunta

Turun Katariinanseurakunta on seurakunta Varsinais-Suomessa, Turun kaupungissa. Seurakunta kuuluu Turun arkkihiippakunnassa Tuomiorovastikuntaan ja on osa Turun ja Kaarinan seurakuntayhtymää. Kirkkoherrana toimii  Leena Kairavuo. Vuonna 2018 seurakunnassa oli 15 048 jäsentä.

Seurakunnalla on kaksi kirkkoa: keskiaikainen Pyhän Katariinan kirkko ja vuonna 1997 vihitty Varissuon kirkko.

Historia 
Nykyinen Turun Katariinanseurakunta on osa historiallista Kaarinan seurakuntaa, jolla on pitkät perinteet. Se on mainittu jo vuonna 1309 nimellä ecclesia sancte Katerine in Nummis, "Pyhän Katariinan seurakunta Nummella".  Seurakunnan alueeseen kuului nykyisen Turun Katariinanseurakunnan alueen lisäksi myös nykyisen Kaarinan kunnan alue lukuun ottamatta siihen vuosina 1946 ja 2009 liitettyjä entisten Kuusiston ja Piikkiön kuntien alueita, sekä alun perin myös Kakskerta, joka nykyisin kuuluu Turun Martinseurakuntaan.

Kun Suomen maaseudulle 1860-luvulla perustettiin kunnallishallinto, muodostettiin Kaarinan seurakunnan alueesta Kaarinan kunta. Vuonna 1939 osa sen alueesta liitettiin Turkuun ja myös vanha Pyhän Katariinan kirkko sijaitsee tuolloin Turkuun liitetyllä alueella. Liitoksesta huolimatta kunnan entinen alue pysyi kuitenkin yhtenä seurakuntana vuoteen 1991 saakka, jolloin se jaettiin kahtia. Tuolloin muodostettiin nykyinen Kaarinan kunnan alueella toimiva Kaarinan seurakunta sekä Turun alueella toimiva Katariinanseurakunta. Molemmat kuuluvat kuitenkin Turun ja Kaarinan seurakuntayhtymään.

Lähteet 

Turun seurakunnat
Turun arkkihiippakunnan seurakunnat
Odienné

Odienné on kaupunki Norsunluurannikon luoteisosassa noin 900 kilometriä Abidjanista. Se on Denguélén piirikunnan ja Kabadougoun alueen hallinnollinen keskus. Odiennén kunnassa on 42 400 asukasta (vuonna 2014).

Odienné on yksi Norsunluurannikon harvoista siirtomaa-aikaa edeltävistä kaupungeista. Mandinkat perustivat sen senufojen alueelle 1700-luvulla. Heidän mukanaan seudulle levisi islaminusko. Vakaba Touré perusti 1800-luvulla Kabadougoun valtakunnan. Odiénne oli sen keskuksena tärkeä kullan ja kolapähkinöiden kauppapaikka. Myöhemmin kaupunki kuului Samori Tourén mandinkavaltakuntaan. Ranskalaiset ottivat sen haltuunsa vuonna 1898.

Nykyään Odienné on tavanomainen maatalousalueen keskus. Sen nähtävyyksiin kuuluvat suuri moskeija ja Vakaba Tourén hautapaikka. Samatigliassa 40 kilometrin päässä Odiennésta sijaitsee 1600-luvun savitiilimoskeija ja lähistöllä on retkeilyyn soveltuva Dinguélé-vuori. Odiennéssa on lentokenttä ja sen kautta kulkee Norsunluurannikon ja Guinean välistä rajaliikennettä.

Lähteet

Norsunluurannikon kaupungit
Maarian seurakunta

Maarian seurakunta on seurakunta Varsinais-Suomessa, Turkun kaupungissa. Seurakunta kuuluu Turun arkkihiippakunnassa Tuomiorovastikuntaan ja on osa Turun ja Kaarinan seurakuntayhtymää. Kirkkoherrana toimii Laura Maria Latikka. Huhtikuun lopussa 2022 Maarian seurakunnan jäsenmäärä oli 25 490.

Lähteet 

Turun seurakunnat
Turun arkkihiippakunnan seurakunnat
Kaarinan seurakunta

Kaarinan seurakunta on seurakunta Varsinais-Suomessa, Kaarinan kaupungissa. Seurakunta kuuluu Turun arkkihiippakunnassa Tuomiorovastikuntaan ja on osa Turun ja Kaarinan seurakuntayhtymää. Kirkkoherrana toimii Ville Niittynen.  Vuonna 2018 seurakunnassa oli 17 259 jäsentä.

Seurakunnan kirkkona on Kaarinan keskustassa, Hovirinnassa sijaitseva, vuonna 1980 valmistunut Kaarinan kirkko.

Historia 

Alkuperäinen Kaarinan seurakunta on yksi Suomen vanhimmista seurakunnista, ja se on mainittu jo vuonna 1309. Sen alueeseen kuului nykyisen Kaarinan kunnan lisäksi myös laaja nykyisin Turkuun kuuluva alue kantakaupungin itä- ja eteläpuolella. Seurakunnan kirkkona oli nykyisin Turun alueella sijaitseva Pyhän Katariinan kirkko.  Nimensä kirkko ja sen mukaisesti myös seurakunta ja nykyinen Kaarinan kunta saivat Pyhän Katariina Aleksandrialaisen mukaan. 

Vuosina 1616–1812 Kaarinan seurakunta kuului anneksina Turun ruotsinkieliseen tuomiokirkkoseurakuntaan. Kaarinan seurakunnasta erotettiin Kakskerta rukoushuonekuntana vuonna 1764, kappeliseurakuntana 1858 ja itsenäisenä seurakuntana 1904.

Kun Suomen maaseudulle 1860-luvulla perustettiin kunnallishallinto, muodostettiin Kaarinan seurakunnan alueesta Kaarinan kunta. Vuonna 1939 osa sen alueesta liitettiin Turkuun, ja myös vanha Pyhän Katariinan kirkko sijaitsee tällöin Turkuun liitetyllä alueella.  Liitoksesta huolimatta kunnan entinen alue pysyi kuitenkin yhtenä seurakuntana vuoteen 1991 saakka, jolloin se jaettiin kahtia. Tällöin muodostettiin nykyinen Kaarinan kunnan alueella toimiva Kaarinan seurakunta sekä Turun alueella toimiva Katariinanseurakunta. Molemmat kuuluvat kuitenkin Turun ja Kaarinan seurakuntayhtymään.

Lähteet 

Turun arkkihiippakunnan seurakunnat
Kaarina
Piikkiön seurakunta

Piikkiön seurakunta on seurakunta Varsinais-Suomessa, Kaarinan kaupungissa. Seurakunta kuuluu Turun arkkihiippakunnassa Tuomiorovastikuntaan ja on osa Turun ja Kaarinan seurakuntayhtymää. Kirkkoherrana toimii  Merja Hermonen . Vuonna 2018 seurakunnassa oli 5 986 jäsentä.

Lähteet 

Turun arkkihiippakunnan seurakunnat
Kaarina
Tanssivat kengät

Tanssivat kengät on Pave Maijasen debyyttialbumi, joka julkaistiin vuonna 1983.

Kappaleet

A-puoli

B-puoli

Aiheesta muualla 
 Tanssivat kengät discogs.com -sivustolla 

Vuoden 1983 albumit
Pave Maijasen albumit
Avaruusruoka

Avaruusruoka on ruokaa, jota astronautit syövät avaruudessa. Juri Gagarin oli ensimmäinen avaruudessa ruokaillut ihminen. Gagarinin ruoka oli hammastahnaputkilon muotoisiin pakkauksiin pakattua nestemäistä tahnaa sekä suklaakastiketta.

Avaruusruoalle on luokituksensa: juomat, tuoreruoat (2 päivän säilymisaika), luonnollisessa muodossa olevat (pähkinät, myslipatukat), lämpökäsitellyt, keskiverrosti kosteat sekä uudelleenkosteutettavat.

Avaruusruoan kehitys 
Mercury-projektiin kuuluneet astronautit 1960-luvun alussa ottivat avaruuteen mukaansa pakastekuivattua ruokaa jauhemuodossa ja napostelukokoisina kuutioina. Tässä muodossa oleva ruoka ei ollut suosittua astronauttien keskuudessa, sillä sen valmistaminen oli hankalaa.

Gemini-projektin aikaan 1960-luvun puolessa välissä pakastekuivattu ruoka oli kehittynyt. Astronauteille oli nyt tarjolla muun muassa katkarapucocktaileja, paahtoleipää, kanaa, vihanneksia ja vanukasta. Valikoima laajeni entisestään myöhempiä lentoja varten. Astronauttien käytössä oli nyt myös lämmintä vettä, mikä helpotti ruoan valmistamista. 

Nykyään astronauttien avaruusruoka on tehty samalla periaatteella, kuin Yhdysvaltain armeijan sissimuonapakkaukset. Tarjolla on myös kuivattua ruokaa ja suoraan pakkauksesta tarjoiltavaa lämpökäsiteltyä ruokaa. Ruokavalikoima on laajentunut kokonaisiin aterioihin. Kaikkea huoneenlämmössä säilyvää voidaan nykyään syödä avaruudessa.

Ruokavalikoiman erot maiden välillä 
Jokaisen avaruusvaltion oma ruokakulttuuri seuraa myös avaruuteen. Kun Yhdysvaltain astronautit syövät aamiaiseksi munakasta ja pekonia, Venäjän kosmonautit syövät kalaa. Venäjä myös suosii enemmän tölkkejä avaruusruoan säilömiseen. Kosmonauttien avaruusruokavalioon kuuluu myös erilaiset keitot, lampaan liha, borssi, gulassi ja sampi.

Kiinalaiset toivat ensimmäisellä lennollaan avaruuteen yuxiang possua, kung pao kanaa, riisiä ja kiinalaista yrttiteetä. Japanilaiset puolestaan sushia, ramen-nuudeleita, yokania ja japaninaprikoosilla maustettua riisiä.

Lähteet

Aiheesta muualla 

Miehitetyt avaruuslennot
Elintarvikkeet
Mediatakojat

Mediatakojat Oy oli suomalainen radiotoimintaa harjoittava mediayhtiö. Yrityksen kotipaikka oli Pori.

Historia 

Mediatakojat osti Turun Paikallisradio Oy:stä 66 % osuuden ja Salon Alueradio Oy:stä 57 % osuuden vuonna 2016.

Radio Mikkelin taajuudella aloitti Radio City vuonna 2020.

Mediatakojat teki aiemmin tehnyt yhteistyötä Sanoma-konsernin kanssa ja yhteistyön tuloksena syntyivät radiokanavat Helmiradio ja HitMix.

Maaliskuussa 2021 Bauer Media osti Mediatakojat Oy:n.

Lähteet

Aiheesta muualla 
 Virallinen sivusto

Bauer Media Group
Suomalaiset viestintäyhtiöt‎
Daniel James

Daniel Owen James (s. 10. marraskuuta 1997) on walesilainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Leeds Unitedia.

James nousi Swansea Cityn nuorisojoukkueesta edustusryhmään ensi kerran kaudella 2017–2018, kun hän helmikuussa 2018 pelasi FA Cupin ottelussa Notts Countya vastaan ja teki Swansean viimeisen maalin sen voittaessa ottelun maalein 8–1. Kauden alussa hän oli hetken lainalla Shrewsbury Townissa mutta ei pelannut siellä yhtään ottelua. Kaudella 2018–2019 James pelasi Swansean joukkueessa mestaruussarjassa 33 ottelua ja teki niissä neljä maalia. Kesällä 2019 hän siirtyi Manchester Unitediin. Valioliigassa hän teki kaudella 2019–2020 neljässä ensimmäisessä ottelussa kolme maalia. Enempää valioliigamaaleja hän ei kauden aikana tehnyt vaikka pelasi kaikkiaan 33 liigaottelua ja niistä 26 ottelua avauskokoonpanossa. Eurooppa-liigassa hän teki maalin maaliskuussa 2020. Kaudella 2020–2021 hän teki 15 valioliigaottelussa kolme maalia. Mestarien liigassa hän pelasi kahdessa ottelussa ja teki yhden maalin, marraskuussa İstanbul Başakşehiria vastaan. Eurooppa-liigassa hän pelasi seitsemän ottelua, myös tappiollisen finaalin, ja teki yhden maalin, helmikuussa Real Sociedadia vastaan.

James on pelannut Walesin alle 17-, 19- ja 21-vuotiaiden maajoukkueissa yhteensä 22 ottelua ja tehnyt niissä kolme maalia. Walesin A-maajoukkueessa hän pelasi ensimmäisen kerran Albaniaa vastaan marraskuussa 2018. Toisessa maaottelussaan maaliskuussa 2019 hän teki maalin EM-karsinnassa Slovakiaa vastaan. Toisen maaottelumaalinsa hän teki syyskuussa 2019 ystävyysottelussa Valko-Venäjää vastaan, kolmannen marraskuussa 2020 Kansojen liigan ottelussa Suomea vastaan ja neljännen maaliskuussa 2021 MM-karsintaottelussa Tšekkiä vastaan. Kesällä 2021 pelatuissa EM-kilpailuissa hän oli avauskokoonpanossa joukkueensa kaikissa neljässä ottelussa. Syyskuun 21. päivään 2021 mennessä hän on pelannut 26 maaottelua, joissa 25 kertaa avauskokoonpanossa, ja tehnyt niissä neljä maalia.

Lähteet 

Walesilaiset jalkapalloilijat
Vuonna 1997 syntyneet
Elävät henkilöt
Dominic Raab

Dominic Rennie Raab (s. 25. helmikuuta 1974) on brittiläinen lakimies ja konservatiivipuolueen poliitikko. Vuosina 2021–2022 hän toimi Yhdistyneen kuningaskunnan varapääministerinä, lordikanslerina ja oikeusministerinä. Hän toimi aiemmin maansa ulkoministerinä heinäkuusta 2019 lähtien pyrittyään ensin epäonnistuneesti konservatiivipuolueen puheenjohtajaksi puheenjohtajavaalissa.

Raabin isä pakeni juutalaisena Tšekkoslovakiasta natsien vainoja vuonna 1938. Raab kasvoi Buckinghamshiressä ja kävi koulua Amershamissa. Hän opiskeli oikeustiedettä Oxfordin ja Cambridgen yliopistoissa. Hän toimi aluksi lakimiehenä, kunnes ryhtyi alahuoneen jäsen David Davisin avustajaksi vuonna 2006. Myöhemmin hän toimi alahuoneen jäsen Dominic Grieven avustajana.

Raab valittiin parlamentin alahuoneeseen ensimmäisen kerran vuoden 2010 vaaleissa. Hänestä tuli David Cameronin hallituksen apulaisoikeusministeri vuoden 2015 vaalien jälkeen ja Theresa Mayn hallituksen Brexit-ministeri vuonna 2018. Pääministeri Boris Johnson nimitti Raabin ulkoministeriksi 24. heinäkuuta 2019 sen jälkeen kun Raab oli asettunut tukemaan häntä konservatiivipuolueen puheenjohtajavaaleissa.

Pääministeri Johnsonin jouduttua sairashoitoon covid-19-taudin vuoksi maaliskuussa 2020 Raab toimi hänen sijaisenaan huhtikuun loppuun asti.

Lähteet

Aiheesta muualla 

Brittiläiset juristit
Brittiläiset poliitikot
Yhdistyneen kuningaskunnan alahuoneen jäsenet
Yhdistyneen kuningaskunnan ulkoministerit
Vuonna 1974 syntyneet
Elävät henkilöt
Sébastien Haller

Sébastien Haller (s. 22. kesäkuuta 1994 Ris-Orangis) on ranskalais-norsunluurannikkolainen jalkapalloilija, pelipaikaltaan hyökkääjä. Hän edustaa Saksan Bundesliigassa pelaavaa Borussia Dortmundia.

Pariisin esikaupungissa Ris-Orangisissa ranskalaiselle isälle ja norsunluurannikkolaiselle äidille syntynyt Haller nousi ranskalaisseura Auxerren edustusjoukkueeseen kaudella 2012–2013 ja pelasi kolmen kauden aikana Ligue 2:ssa 50 ottelua, joissa hän teki kuusi maalia. Tammikuussa 2015 hän siirtyi alankomaalaiseen Utrechtiin ensin lainalle ja samana kesänä pysyvällä kaupalla. Hän pelasi Eredivisiessä 2,5 kauden aikana 82 ottelua ja teki niissä 41 maalia. Kaudella 2015–2016 hän oli 17 maalillaan joukkueensa paras ja koko liigan viidenneksi paras maalintekijä. Haller siirtyi kesällä 2017 saksalaisseura Eintracht Frankfurtiin ja voitti ensimmäisellä kaudellaan Saksan cupin. Hän pelasi kahden kauden aikana 60 Bundesliigan ottelua ja teki niissä 24 maalia. Kaudella 2018–2019 hän oli 15 maalillaan joukkueensa toiseksi paras ja koko liigan kymmenenneksi paras maalintekijä. Samalla kaudella hän pelasi myös kymmenen Eurooppa-liigan ottelua ja teki niissä viisi maalia.

Kesällä 2019 Haller siirtyi Englannin Valioliigan West Ham Unitediin. Hän teki kauden toisessa valioliigaottelussaan Watfordia vastaan kaksi maalia ja kolmannessa valioliigaottelussaan Norwich Cityä vastaan yhden maalin. Kauden seitsemännessä liigaottelussaan lokakuussa hän teki maalin Crystal Palacea vastaan, joulukuussa Southamptonia vastaan, uudenvuodenpäivänä Bournemouthia vastaan ja helmikuun viimeisenä päivänä jälleen Southamptonia vastaan. Hän pelasi kauden aikana 32 valioliigaottelua, joista 24 ottelua avauskokoonpanossa. Seitsemällä liigamaalillaan hän oli joukkueensa toiseksi paras maalintekijä. Seuraavalla kaudella hän pelasi 16 valioliigaottelua ja teki niissä kolme maalia, mutta tammikuussa 2021 hän siirtyi alankomaalaisseura Ajaxiin. Hän pelasi kevätkaudella Eredivisiessa 19 ottelua ja teki niissä 11 maalia. Alankomaiden cupin puolivälieräottelussa PSV Eindhovenia vastaan hän teki kaksi maalia Ajaxin voittaessa 2–1. Kaudella 2021–2022 hän teki ensimmäisessä Mestarien liigan ottelussaan Sportingia vastaan neljä maalia. Maalinteko jatkui ennätystahtiin myös seuraavissa otteluissa ja Hallerista tuli ensimmäinen viidessä ensimmäisessä Mestarien liigan ottelussaan yhdeksän maalia tehnyt pelaaja. Heinäkuussa 2022 Haller siirtyi saksalaiseen Borussia Dortmundiin.

Haller on pelannut Ranskan eri nuorisomaajoukkueissa 51 ottelua ja tehnyt niissä 25 maalia. Vuonna 2020 hän siirtyi edustamaan äitinsä synnyinmaata Norsunluurannikkoa tehden ottelun voittomaalin heti debyytissään Madagaskaria vastaan.

Hallerilla diagnosoitiin heinäkuussa 2022 kivessyöpä.

Lähteet 

Ranskalaiset jalkapalloilijat
Norsunluurannikkolaiset jalkapalloilijat
Vuonna 1994 syntyneet
Elävät henkilöt
Euphorbia sarcostemmoides

Euphorbia sarcostemmoides on tyräkkikasvien (Euphorbiaceae) heimoon kuuluva tyräkkien (Euphorbia) suvun kasvilaji. Lajin kuvasi tieteelle ensimmäisen kerran James Hamlyn Willis. Kasvi kasvaa paksuna ruohotuppona hietikoilla.

Lähteet 

Tyräkit
Calonectria pseudometrosideri

Calonectria pseudometrosideri on Calonectria-sukuun ja Nectriaceae-heimoon kuuluva kotelosieni. Tieteellisen nimen sille antoi ensimmäisenä R. F. Alfenas, L. Lombard, Crous ja Alfenas vuonna 2015. Sillä ei ole alalajeja.

Lähteet

Kirjallisuutta 
 

Calonectria
Käyttäjän PtmBot luomat artikkelit kolmas kokeiluajo
Ulbricht

Ulbricht voi tarkoittaa ainakin seuraavia:

 Lotte Ulbricht (1903–2002), itäsaksalainen poliitikko
 Lutz Ulbricht (s. 1942), saksalainen soutaja
 Ross Ulbricht (s. 1984), yhdysvaltalainen rikollinen
 Walter Ulbricht (1893–1973), itäsaksalainen poliitikko
Tykkimäki

Tykkimäki voi viitata useampaan Kouvolassa sijaitsevaan paikkaan tai rakennelmaan. Nimensä mukaisesti se on mäki, joka sijaitsee 5 kilometrin päässä Kouvolan keskustasta itään. Tykkimäki tunnetaan erityisesti siellä sijaitsevasta Tykkimäen huvipuistosta ja Tykkimäen vapaa-aikakeskuksesta, joka omistaa huvipuiston lisäksi myös muita vapaa-ajan palveluita. Näiden lisäksi Tykkimäki on myös Kouvolan kaupunginosa, Keskustan suuralueella.

Tykkimäki voi viitata seuraaviin artikkeleihin
 Tykkimäki, Kouvolan kaupunginosa
 Tykkimäen vapaa-aikakeskus, Kouvolassa toimiva vapaa-aikaan keskittyvä yritys, joka omistaa muun muassa seuraavat rakennelmat
 Tykkimäen huvipuisto, Huvipuisto Kouvolan Tykkimäessä
 Tykkimäki Aquapark, Vesipuisto Kouvolassa, Käyrälammen rannalla
 Tykkimäki Camping, leirintäalue Kouvolassa, Käyrälammen rannalla
 Tykkimäki Actionpark, sisäaktiviteettipuisto, joita on kaksi ja ne sijaitsee Kouvolassa ja Lahdessa.
Chikyu Sentai Fiveman

Chikyu Sentai Fiveman  on televisioyhtiö TV Asahi esittämä japanilainen tokusatsu. Sen päärooleissa ovat Toshiya Fuji, Kei Shihidachiya, Ryohei Kobayashi, Kazuko Miyata ja Keiko Hayase.

Aiheesta muualla 
 Viralliset kotisivut

Japanilaiset televisiosarjat
1990-luvun televisiosarjat
Tokusatsu
TV Asahin televisio-ohjelmat
Chōjin Sentai Jetman

Chōjin Sentai Jetman  on televisioyhtiö TV Asahi esittämä japanilainen tokusatsu. Sen päärooleissa ovat Rika Kishida, Tomihisa Naruse, Sayuri Uchida ja Toshihide Wakamatsu.

Aiheesta muualla 
 Viralliset kotisivut

Japanilaiset televisiosarjat
1990-luvun televisiosarjat
Tokusatsu
TV Asahin televisio-ohjelmat
Ordeal of the Century

Ordeal of the Century on Calliston 2002 julkaistu EP.

Kappaleet

Arvostelut 
 Imperiumi: 7/10
 Desibeli.net:

Lähteet 

Vuoden 2002 EP:t
Nyrkkeilyn Euroopan-mestaruuskilpailut 1947

Vuoden 1947 nyrkkeilyn Euroopan-mestaruuskilpailut järjestettiin  2.–17. huhtikuuta 1947 Dublinissa. Kilpailuissa oli kaikkiaan 105 nyrkkeilijää 16 maasta. Kisat olivat järjestyksessään seitsemännet edellisten virallisten kisojen oltua myös Dublinissa vuonna 1939 juuri ennen Toisen maailmansodan syttymistä. Sodan aikana saksalaisjohtoinen Eurooppa järjesti epäviralliseksi myöhemmin julistetut EM-kisat Saksan Breslaussa tammikuussa 1942.

Mitalistit

Mitalitaulukko

Suomen joukkue

Lähteet 
 Dublinin 1947 EM-kisojen tulokset

Nyrkkeilyn Euroopan-mestaruuskilpailut
Dublinin urheilu
Vuoden 1947 urheilu
Veikka Lahtinen

Veikka Lahtinen (s. 1985 Turku) on suomalainen podcastaaja ja tietokirjailija. Hän julkaisee yhdessä Pontus Purokurun kanssa Mikä meitä vaivaa? -podcastia.

Lahtinen on opiskellut sosiologiaa Turun yliopistossa. Hän vaihtoi pääaineekseen ensin kirjallisuustieteen ja sitten käytännöllisen filosofian. Hän on valmistunut valtiotieteiden maisteriksi Helsingin yliopistosta. Lahtinen on työskennellyt Demos Helsingissä ja Animalian vaikuttamistyön asiantuntijana. Aiemmin Lahtinen ei ole toiminut leipurina.

Julkaisut

Lähteet

Aiheesta muualla 
 Veikka Lahtisen verkkosivu
 Veikka Lahtisen ja Pontus Purokurun podcast Mikä meitä vaivaa?

Suomalaiset toimittajat
Suomalaiset esseistit
Vuonna 1985 syntyneet
Elävät henkilöt
Formula 2 Belgian Grand Prix 2019

Formula 2 Belgian Grand Prix 2019 oli Formula 2 -kauden 2019 yhdeksäs osakilpailu, joka oli määrä ajaa 31. elokuuta.–1. syyskuuta Circuit de Spa-Francorchamps’n moottoriradalla Belgiassa.

Lauantain kilpailu 
Paalupaikalta kisaan starttasi kauden neljättä kertaa ART-tallin Nyck de Vries. Kilpailun toisella kierroksella Anthoine Hubert menetti autonsa hallinnan Eau Rouge-Raidillon-mutkayhdistelmässä. Tilanne sai alkunsa, kun Tridentin Giuliano Alesi pyörähti ja hänen takanaan ajanut Ralph Boschung hiljensi vauhtia, jolloin Hubert törmäsi Boschungin oikeaan takapyörään, jonka johdosta Hubert sinkoutui rengasvalliin. Charouzin Juan Manuel Correa osui taaempana radalla olleisiin auton osiin, menetti oman autonsa hallinnan ja törmäsi suoraan Hubertin autoon, jonka seurauksena se halkesi kahtia. Hubert kuoli saamiinsa vammoihin.

Kilpailua ei onnettomuuden jälkeen enää jatkettu. Sunnuntain sprinttikilpailu myös peruttiin onnettomuuden vuoksi.

Tulokset

Aika-ajot

Muuta 
 Marino Saton ensimmäinen kilpailu.

Katso myös 
 Belgian Grand Prix 2019
 Formula 3 Belgian Grand Prix 2019

Lähteet 

Formula 2 -kausi 2019
Formula 2 Belgian Grand Prix
Sarat Chandra Das

Sarat Chandra Das (1849–1917) oli intialainen vakooja, tibetologi ja kirjailija, joka muistetaan erityisesti kahdesta matkastaan Tiibetiin.

Venäjän ja Britannian välisen valtakilpailun aikana 1800-luvulla Britanniassa koettiin tarvetta saada tietoa sulkeutuneesta Tiibetistä. Ainoat ihmiset, jotka pystyivät ylittämään Tiibetin rajan ilman ongelmia olivat buddhalaiset munkit. Sen seurauksena Britannia alkoi kouluttamaan intialaisesta siirtokunnastaan vakoojia, jotka munkeiksi pukeutuneina lähtivät tiedustelumatkoille Tiibetiin. Das matkasi sinne ensimmäistä kertaa vuonna 1879, jota ennen hän oli tutkinut tarkasti aikaisempien Tiibetissä käyneiden kirjoja. Hän oli perehtynyt buddhalaisuuteen ja osasi puhua sujuvaa tiibetiä, minkä seurauksena häntä pidetään menestyneimpänä Tiibetiin matkanneista tiedustelijoista.

Hän sai apua buddhalaisilta munkeilta, jotka mieluusti ottivat Dasilta oppia ja tietoa länsimaista. Ensimmäisellä Tiibetin matkallaan hän teki niin suuren vaikutuksen paikallisiin, että hänet kutsuttiin käymään maassa toisen kerran vuonna 1881. Toisen matkansa jälkeen Das kirjoitti kirjan Journey to Lhasa and Central Tibet, joka julkaistiin vasta vuonna 1902 johtuen siitä, että hänen tiedustelutietonsa haluttiin alun perin pitää salaisina. Matkansa lopuksi Das palasi Intiaan mukanaan useita tiibetiläisiä kirjoituksia. Hänen tiibetiläiset avustajansa, jotka eivät tienneet hänen olevan Britannian palveluksessa toimiva vakooja saivat ankaria rangaistuksia vieraanvaraisuudestaan. Useita heistä pidätettiin, kidutettiin ja tuomittiin kuolemaan. Vuosikymmeniä vankilassa olleet avustajat pääsivät vapaiksi vasta, kun Younghusbandin retkikunta vapautti heidät 1900-luvun alussa.

Matkoiltaan palannut Das vietti loppuelämänsä kirjallisten töidensä parissa, kääntämässä tiibetiläisiä kirjoituksia ja kokoamassa sanakirjaa.

Lähteet

Aiheesta muualla
 Dasin teoksia Internet Archivessa

Intialaiset kirjailijat
Tutkimusmatkailijat
Vakoojat
Vuonna 1849 syntyneet
Vuonna 1917 kuolleet
Antti Hakkarainen

Antti Hakkarainen on Sibelius-Akatemiasta valmistunut suomalainen pianisti, opettaja, säveltäjä ja sovittaja.

Hän on Hyvinkään Orkesteri ry:n hallituksen puheenjohtaja ja Vapaa säestyksen opettajat ry:n varapuheenjohtaja

Tuotanto

Julkaisut
 Viuluni soi: Viulukoulu 1, säestysvihko, sovittaja WSOY 2003 ISBN 951-0-25988-8
Viuluni soi: Viulukoulu 2, säestysvihko, sovittaja WSOY 2005 ISBN 951-0-30199-X
Suomalainen Pianokoulu 2, vapaa säestys-osio WSOY 2006 ISBN 978-951-0-30907-0
 Piano soikoon  , Vapaan säestyksen aakkoset WSOY 2009 ISBN 9789510354407
 Andy's Piano Book, Happy Piano Tunes, omakustanne 2017
Lastenhuoneen laulukirja, CD-levyn säestykset ja sovitukset Sanoma Magazines, Disney ISBN 978-951-32-3355-6

Sävellykset 

 Underground, 1997 nuorisomusikaali (kantaesitys Kansallisooppera, Hyvinkään vuoden 1997 taideteko)
 Lumileopardi, 1993 pienoisooppera (kantaesitys Svenska Teatern)
 Eno veneessä, 2007 (Salon Lastenlaulukilpailu, hopeaa, esittäjä Diandra Flores) 
 Tuuli ilmaa keinuttaa, 2008 (Salon Lastenlaulukilpailu, hopeaa) 
 Epäonninen jouluaatto (Pikku Kakkonen Satu ja Matti)
 Piparit pelillä (Pikku Kakkonen Satu ja Matti)
 Hyvää matkaa pukki (Pikku Kakkonen Satu ja Matti)
Runar ja Kyllikki, 2010 (Rovaniemen Teatteri)
 Mikrokonsertto, 2014 
Hyvinkään teatteri (monia teoksia)
Kaislikossa suhisee (Rauman teatteri)

Palkinnot 
Hyvinkään kaupungin taidepalkinto 1997

Lähteet

Aiheesta muualla 
Antti Hakkarainen IMDb

Antti Hakkarainen elonet
Kyōryū Sentai Zyuranger

Kyōryū Sentai Zyuranger  on televisioyhtiö TV Asahi esittämä japanilainen tokusatsu. Sen päärooleissa ovat Yūta Mochizuki, Seiju Umon, Hideki Fujiwara, Takumi Hashimoto ja Reiko Chiba.

Aiheesta muualla 
 Viralliset kotisivut

Japanilaiset televisiosarjat
1990-luvun televisiosarjat
Tokusatsu
TV Asahin televisio-ohjelmat
Gosei Sentai Dairanger

Gosei Sentai Dairanger  on televisioyhtiö TV Asahi esittämä japanilainen tokusatsu. Sen päärooleissa ovat Keiichi Wada, Tatsuya Nomi, Ei Hamura, Keisuke Tsuchiya ja Natsuki Takahashi.

Aiheesta muualla 
 Viralliset kotisivut

Japanilaiset televisiosarjat
1990-luvun televisiosarjat
Tokusatsu
TV Asahin televisio-ohjelmat
Tehola

Tehola on teollisuusalue, joka sijaitsee Kouvolassa Tornionmäen kaupunginosan eteläosassa, 5 kilometriä Kouvolan keskustasta itään. Siellä sijaitsee muun muassa Kouvolan logistiikkakeskus, VR Transpoint -maantieterminaali, China Center, kouvolalaisen taloelementtivalmistajan Elementit E:n tehdas ja muita teollisuuspalveluita. Alueen läpi kulkee Tehontie, jonka varrelle alueen teollisuus keskittyy.

Kaupunginosajaossa Tehola kuuluu Tornionmäkeen ja se jakautuu kahteen pienalueeseen, Länsi-Teholaan ja  Itä-Teholaan. Valtatie 15:n itäpuolella, Tykkimäen kaupunginosan puolella sijaitseva Kullasvaaran teollisuus- ja logistiikka-alue kuuluu Teholan kanssa samaan teollisuuskeskittymään.

Teholan läpi kulkee myös sähköistämätön teollisuusraide, joka kulkee Kouvolan lajitteluratapihalta Kullasvaaraan.

Lähteet
Kouvolan karttapalvelu 

Suomen teollisuusalueet
Kouvola
Miss Hämeenlinna

Miss Hämeenlinna on vuosittain Hämeenlinnassa järjestettävä kauneuskilpailu, jonka järjestäjänä toimii mallitoimisto Studio Face. Studio Face on järjestänyt kilpailun ensimmäistä kertaa vuonna 2017.

Voittajat

Aiheesta muualla 

 Facebook
 Misshameenlinna.fi

Suomen kauneuskilpailut
Hämeenlinna
True Nature Unfolds

True Nature Unfolds on Calliston 2004 julkaistu ensimmäinen täyspitkä albumi.

Kappaleet

Arvostelut 
 Soundi:

Lähteet 

Vuoden 2004 esikoisalbumit
Suomalaiset post-metal-albumit
Noir (albumi)

Noir on Calliston 2006 julkaistu albumi.

Kappaleet

Arvostelut 
 Desipeli.net: 
 Soundi:

Lähteet 

Vuoden 2006 albumit
Suomalaiset post-metal-albumit
Providence (albumi)

Providence on Calliston 2009 julkaistu albumi.

Kappaleet

Arvostelut 
 Desibeli.net: 
 Soundi:

Lähteet 

Vuoden 2009 albumit
Suomalaiset post-metal-albumit
Secret Youth

Secret Youth on Calliston 30. tammikuuta 2015 julkaistu albumi.

Kappaleet

Arvostelut 
 Desibeli.net: 5,5/10
 Kaaoszine: 9,5/10

Lähteet 

Vuoden 2015 albumit
Suomalaiset post-metal-albumit
Jerry Jokinen

Jerry Jokinen (s. 18. maaliskuuta 2002 Naantali) on suomalainen kilpakävelijä, joka edustaa Naantalin Löylyä. Hänen valmentajansa on Mari Sipilä.

Jokinen sijoittui Euroopan nuorten olympiafestivaaleilla 2019 viidenneksi 10 000 metrin kävelyssä. Hän oli alle 20-vuotiaiden EM-kilpailuissa 2021 samalla matkalla 21:s. Münchenin EM-kilpailuissa 2022 hän sijoittui 20 kilometrin kävelyssä 17:nneksi ennätysajallaan 1.26.11. 

Jokinen voitti vuoden 2019 Yleisurheilun sisäratojen Suomen-mestaruuskilpailuissa pronssia 5 000 metrin kävelyssä. Kalevan kisoissa hän on saanut hopeaa 20 kilometrim kävelyssä 2022.

Lähteet 

Suomalaiset kävelijät
Vuonna 2002 syntyneet
Elävät henkilöt
Roberta Bayley

Roberta Bayley (s. 1950 Pasadena, Kalifornia) on yhdysvaltalainen itseoppinut valokuvaaja. Bayley dokumentoi 1970-luvulla New Yorkin musiikkipiirejä. Hän on tunnettu erityisesti punk-muusikoiden kuvaajana.

Bayley opiskeli San Francisco State Universityssä, mutta keskeytti 1971. Hän muutti Lontoosta New Yorkiin 1974. Hän työskenteli CBGB-musiikkiklubin eteisvahtimestarina 1975–1978 ja tutustui työnsä kautta muusikoihin, joita hän valokuvasi enimmäkseen Punk-nimiseen musiikki- ja fanzine-lehteen.

Bayley valokuvasi muun muassa Iggy Popia, Sex Pistolsia, New York Dollsia, Elvis Costelloa, Joe Strummeria ja Ramonesia. Bayleyn valokuvat otettiin Ramonesin ensimmäisen albumin Ramones (1976) kansikuvaksi ja Richard Hell and the Voidoidsin molempien albumien kansikuviksi. Punk-musiikin historiasta kertovan kirjan Please Kill Me (1996) kansikuva The Heartbreakers -yhtyeestä on Bayleyn ottama. 

Bayley kiersi Yhdysvaltoja Blondien kanssa. Valokuvateos Blondie Unseen 1976–1980 (2007) kertoo Blondien kiertuelämästä.

Bayley oli Patti Smithin elämäkertakirjan Patti Smith: An Unauthorized Biography (1999) toinen kirjoittaja.

Lähteet

Aiheesta muualla 
 Roberta Bayleyn kotisivu

Yhdysvaltalaiset valokuvaajat
Punk
Vuonna 1950 syntyneet
Elävät henkilöt
Koston liekit

Koston liekit () on vuonna 1981 ensi-iltansa saanut yhdysvaltalainen slasher-elokuva, jonka on ohjannut Tony Maylam.

Juoni 
Kesäleirin vetäjä joutuu nuorten leiriläisten kolttosen kohteeksi. Harmiton pila menee kuitenkin kammottavasti pieleen ja ohjaaja palaa pahasti. Viisi vuotta myöhemmin vakavasti vammautunut mies palaa rikospaikalle - tällä kertaa hänellä on mukanaan puutarhasakset.

Näyttelijät

Kiellot 
Koston liekit kiellettiin useissa maissa, kuten Saksassa, Iso-Britanniassa, Suomessa, Ruotsissa ja Norjassa. Elokuva kuitenkin julkaistiin Suomen markkinoilla vuonna 2017.

Aiheesta muualla 
 
 

Vuoden 1981 yhdysvaltalaiset elokuvat
Slasher-elokuvat
Yhdysvaltalaiset independent-elokuvat
Yhdysvaltalaiset nuortenelokuvat
Yhdysvaltalaiset eroottiset elokuvat
Kokonaan kielletyt elokuvat Suomessa
Neulassarviainen

Neulassarviainen (Calomicrus pinicola) on lehtikuoriaisten (Chrysomelidae) heimoon kuuluva kovakuoriaislaji. Ulkonäöltään neulassarviainen on kapeahko ja väriltään musta. Neulassarviaisen etuselkä, raajat ja pitkät tuntosarvien tyviosat ovat kellanruskeat. Aikuinen neulassarviainen on kooltaan 2,8–4,5 mm.

Neulassarviainen aiheuttaa haittaa erityisesti männyille nakertamalla puun taimien uusia neulasia heikentäen siten taimien kasvua ja altistaen niitä muille tuhonaiheuttajille. Isoille puille neulassarviainen ei aiheuta tuhoa. Neulassarviaista on tavattu Suomessa myös siperianlehtikuusissa ja kontortamännyissä.

Neulassarviainen on Suomessa elinvoimainen laji esiintyen koko maassa. Lajia esiintyy kesäkuun alusta useimmiten heikentyneillä männyntaimilla, jotka kasvavat kuivilla kankailla. Lajia esiintyy myös Euroopassa useissa maissa.

Aiheesta muualla 
Laji.fi: Neulassarviainen (Calomicrus pinicola)
Metla: Neulassarviainen (Calomicrus pinicola)
Fauna Europaea: Calomicrus pinicola 
Calomicrus pinicola (kuvia) 

Lehtikuoriaiset
Euroopan unionin henkilöstövalintatoimisto

Euroopan unionin henkilöstövalintatoimisto (EPSO) on Euroopan unionin toimielinten ja virastojen yhteinen rekrytointielin. Henkilöstövalintatoimiston tehtävä on valita työntekijät Euroopan parlamenttiin, Euroopan unionin neuvostoon, Euroopan komission, Euroopan unionin tuomioistuimeen, Euroopan tilintarkastustuomioistuimeen, Euroopan ulkosuhdehallintoon, Euroopan talous- ja sosiaalikomiteaan, Euroopan alueiden komiteaan sekä Euroopan tietosuojavaltuutetun ja Euroopan oikeusasiamiehen toimistoihin. Henkilöstövalintatoimisto on perustettu tammikuussa 2003.

Henkilöstövalinnat 
Henkilöstövalintatoimisto laatii valintamenettelyn läpäisseistä hakijoista luettelot, joista kukin toimielin palkkaa omat työntekijänsä. Henkilöstövalintakokeissa on sirrytty kohti arkisen työn simulaatioita, joiden perusteella arvioidaan hakijoiden yleistä osaamista. Arvioinnit ovat enenevässä määrin vuorovaikutteisia. Uusimpina koemenetelminä on käytetty postikoritehtäviä sekä etähaastatteluja videon välityksellä.

Henkilöstövalintatoimisto käsittelee vuosittain noin 50 000 hakemusta noin 1500 työpaikkaan. Toimisto järjestää testejä 24 kielellä. Henkilöstöarvioinnit toteutetaan kansainvälisen ISO 10667-standardiluokituksen mukaisesti..

Lähteet 

Euroopan unionin toimielimet
Euroopan komissio
First Dates

First Dates on brittiläinen tositelevisioformaatti. Formaattiin perustuvaa sarjaa esitetään 11 eri maassa. First Dates Suomi on First Datesin suomalainen versio. Suomalaisen version ensimmäinen jakso esitetään MTV3-kanavalla syksyllä 2019.

Lähteet

Brittiläiset tositelevisiosarjat
Channel 4:n televisio-ohjelmat
2010-luvun televisiosarjat
2020-luvun televisiosarjat
Mouhijärven vanha hautausmaa

Mouhijärven vanha hautausmaa on Sastamalan Mouhijärven Vanhakirkon kylässä sijaitseva hautausmaa. Se sijaitsee yhdystie 2592:n varrella noin kolme kilometriä Mouhijärven kirkonkylän länsipuolella. Paikalla on myös kesäisin avoinna oleva kappeli.

Historia 
Hautausmaa on entisiä Selkeen kartanon maita, jossa vuosina 1639–1878 sijaitsi Mouhijärven seurakunnan toinen kirkko. Puretusta kirkosta on nähtävillä enää perustusten ääriviivat, ja lisäksi paikalla on kirkosta kertova muistomerkki. Kellotapulin alaosasta kunnostettiin arkkitehti Marja Rauhalan suunnittelema kesäkappeli vuonna 1999.

Muistomerkit 
Hautausmaalla on kolme vanhaa hautakarmia. Toiseen hirsirakenteiseen on haudattu Selkeen kartanon tulipalossa vuonna 1758 kuollut Porin rykmentin komentaja eversti Hans Henrik von Dellwig. Vuonna 2013 paljastettiin hautakarmin seinään kiinnitetty muistolaatta. Tiilirakenteiseen hautakarmiin on vuosina 1815–1884 haudattu neljän eri talon vainajat. Hautausmaalla on myös vuonna 1980 pystytetty Kurki-Suontausta -suvun muistomerkki.

Sisällissodan aikana paikalle haudattiin Mouhijärvellä kaatuneita ja teloitettuja punaisia, jotka saivat muistomerkin vuonna 1941. Piispa Kaarlo Kalliala siunasi joukkohaudan vainajat kesäkuussa 2012. Samalla paljastettiin muistomerkin lisäosa, johon on kaiverrettu 158 sisällissodan yhteydessä surmansa saaneen mouhijärveläisen punaisen nimet.

Lähteet

Aiheesta muualla 

Suomen hautausmaat
Mouhijärvi